text: ”Antin ert tú samdur við okkum, ella ert tú í parti við Putin!”. Hesin óhugnaligi og svart/hvíti retorikkurin hoyrist dagliga frá samgongupolitikarum í Havn, øðrum føroyska fólkatingsliminum og fleiri donskum, eins og frá pørtum av høvuðsstaðarpressuni. Hóast Føroyar ella okkara sameindu ikki eru álopin, krevja mong, at skulu gerast ein partur av konfliktini. Hetta undrar, tí áður hevur Løgtingið samtykt at halda seg uttanveltað, og tað hevur eisini verið praksis fram til í dag
text: #000005
text: Fiskiveiðiavtalan við Russland/Sovjettsamveldið varð fyrstu ferð gjørd í 1977 av eini stjórn við Atla Dam sum løgmanni, og tað vóru Javnaðarflokkurin og Tjóðveldisflokkurin, sum (tá saman við Fólkaflokkinum) fingu avtaluna í lag umboðandi Føroyar. Bert knapt 3 ár seinni gjørdi Sovjettsamveldið innrás í Afghanistan. Tá kom tað ikki Javnaðarflokkinum ella Tjóðveldisflokkinum til hugs at seta fiskiveiðuavtaluna yvir stýr vegna innrásina.
text: #000007
text: Í 1990 tók Litava loysing frá Sovjettsamveldinum og harvið eisini frá Russlandi. Árið eftir gjørdu sovjettiskar styrkir innrás í Litava. Júst um hetta mundið høvdu vit stjórnarskifti; í fyrru stjórnini sat Tjóðveldisflokkurin og í seinnu Javnaðarflokkurin. Heldur ikki tá reageraði nakar av teimum flokkunum uppá innrásina, og fiskiveiðiavtalan stóð við. Føroyar vóru uttanveltaðar og løgdu seg ikki út í konfliktina.
text: #000008
text: 19. august í 1970 samtykkir Føroya Løgting, at ”Føroyar verða hildnar uttan fyri ósemjur landanna millum”. Tá er Petur Mohr Dam løgmaður, og samtyktin verður endurtikin 24. februar 1984. Umframt hetta eru løgtingssamtyktir frá 25. apríl 1959 og 12. mai 1961 um, at Løgtingið mótmælir hernaðarútgerð og hernaðarvaldi at hava tilhaldsstað í Føroyum. Soleiðis hava skiftandi løgting og landsstýri ferð eftir ferð samtykt, at Føroyar skulu haldast uttanfyri kríggj millum onnur lond.
text: #000009
text: Líkt er til, at tað, at føroyskir politikarar sita forskansaðir í sínum fílabeinstornum í Tórshavn og Keypmannahavn, hevur fremmandagjørt teir fyri týdninginum av fiskivinnu og fiskiveiðuavtalum fyri føroyska vinnulívið og samfelagið. Tá teir samtykkja havnarstongslar, so merkja teir og teirra nærumhvørvi tað ikki sjálvi. Tú sært ikki út á tey tómu havnarløgini á Skálafjørðinum úr vindeygunum í Tinganesi ella Christiansborg, og teirra egna løn fer bara ein veg, ið er uppeftir. Lætt er at hava sterkar meiningar, tá tær eru ókeypis fyri ein sjálvan.
text: #000011